62020TO0100_INF
A Törvényszék (hatodik tanács) 2021. október 14‑i végzése – Junqueras i Vies kontra Parlament
(T‑100/20. sz. ügy)
„Megsemmisítés iránti kereset – Intézményi jog – Parlamenti képviselő – Kiváltságok és mentességek – A kiváltságok és mentességek védelmére irányuló kérelem – A Parlament elnökének azon határozata, hogy nem ad helyt e kérelemnek – Az eljáráshoz fűződő érdek hiánya – Elfogadhatatlanság”
Megsemmisítés iránti kereset – Természetes vagy jogi személyek – Az eljáráshoz fűződő érdek – Létrejött és fennálló érdek szükségessége – A kereset benyújtásának pillanatában való értékelés – Kereset, amelyből a felperesnek előnye származhat – Bizonyítási teher
(EUMSZ 263. cikk)
(lásd: 34–36. pont)
Tárgy
Az EUMSZ 263. cikken alapuló kérelem a Parlament elnökének 2019. december 10‑i, azon határozatának megsemmisítése iránt, amely nem adott helyt a többek között a felperes nevében benyújtott, az Európai Unió kiváltságairól és mentességeiről szóló (7.) jegyzőkönyv 9. cikkének első és második bekezdésében említett mentességeinek védelmére irányuló kérelemnek.
Rendelkező rész
1)
A Törvényszék a keresetet mint elfogadhatatlant elutasítja.
2)
A Spanyol Királyság beavatkozási kérelméről nem szükséges határozni.
3)
A Törvényszék Oriol Junqueras i Vies‑t kötelezi a saját költségein felül az Európai Parlament részéről felmerült költségek viselésére.
4)
A Spanyol Királyság maga viseli a beavatkozási kérelmével kapcsolatos saját költségeit.